open-index/open-wikipedia-markdown huggingface dataset:
గో, డాగ్. గో! (టీవీ సిరీస్)

***గో, డాగ్. గో!*** () 2021 జనవరి 26 సంవత్సరంలో విడుదల అయిన కంప్యూటర్ అమెరికన్-కెనడియన్ యానిమేషన్ పిల్లల టెలివిజన్ సిరీస్.

## తారాగణం

* ట్యాగ్ బార్కర్ గా మైఖేలా లూసీ
* స్కూచ్ పూచ్ గా కల్లమ్ షోనికర్
* మా బార్కర్ గా కేటీ గ్రిఫిన్
* పావ్ బార్కర్ గా మార్టిన్ రోచ్ 
* చెద్దార్ బిస్కెట్, ఫ్రానీ తల్లి, బీఫ్స్టీక్ గా తజ్జా ఐసెన్
* స్పైక్ బార్కర్, గిల్బర్ బార్కర్ గా లియాన్ స్మిత్
* గ్రాండ్మా మార్జ్ బార్కర్, వెయిట్రెస్ గా జూడీ మార్షాంక్
* గ్రాండ్పావ్ మోర్ట్ బార్కర్, గెరాల్డ్, మట్ఫీల్డ్, మ్యాన్‌హోల్ డాగ్ గా పాట్రిక్ మెకెన్నా
* లేడీ లిడియా, సార్జంట్ పూచ్, మేయర్ స్నిఫింగ్టన్, లీడర్ డాగ్, వాగ్స్ మార్టినెజ్ గా లిండా బాలంటైన్
* సామ్ విప్పెట్, ఫ్రానీ తండ్రి, బెర్నార్డ్ రబ్బర్, ట్రక్ డ్రైవర్ గా జాషువా గ్రాహం
* కిట్ విసెర్టన్ గా జరీనా రోచా
* ఫెచర్ గా డెవెన్ మాక్
* ఫ్రాంక్ గా డేవిడ్ బెర్ని
* బీన్స్, ఫ్లిప్ చేజ్లీని, ఆన్‌లూకర్ డాగ్, బౌసర్, చిల్లీగా ఆనంద్ రాజారామ్
* లియో హౌల్‌స్టెడ్ గా జాన్ స్టాకర్
* హాటీ, క్యాచ్ మోర్లీనిగా జూలీ లెమియక్స్
* యెల్లోగా డానీ స్మిత్
* ది బార్కాపెల్లాస్ గా పాల్ బక్లీ, రెనో సెల్మ్‌సర్, జో డి ఆండ్రియా
* కోచ్ చెవ్మాన్, గేబ్ రూఫ్ గా ఫిల్ విలియమ్స్
* ఎర్లీ ఎడ్ గా రాబ్ టింక్లర్
* డోనీ స్లిప్పర్స్ గా జామీ వాట్సన్
* సాండ్రా పావ్స్ గా డీన్ డిగ్రుయిటర్
* టేలీగా మాన్వి థాపర్
* విండ్ స్విఫ్ట్లీగా అవా ప్రెస్టన్
* లిటిల్ డాగ్ గా హాటీ క్రాగ్టెన్

## మూలాలు


## బయటి లింకులు

* 
*
నసీమ్ మీర్జా చంగెజి

**నసీమ్ మీర్జా చంగెజి** (1910 – ఏప్రిల్ 12, 2018)  భారత స్వాతంత్ర్య ఉద్యమకారుడు. అతను మరణించే నాటికి భారతదేశంలో నివసిస్తున్న వృద్ధ వ్యక్తులలో ఒకడని కూడా నమ్ముతారు.   

## ప్రారంభ జీవితం , విద్య
నసీమ్ మీర్జా చంగెజి మొఘల్ చక్రవర్తి షాజహాన్ కాలం నుండి పాత ఢిల్లీలో తన కుటుంబ మూలాలను గుర్తించాడు. అతను ఆంగ్లో అరబిక్ కళాశాలలో విద్యనభ్యసించాడు, అది ఇప్పుడు జకీర్ హుసేన్ ఢిల్లీ కళాశాల అని పిలువబడుతుంది. కొన్ని సంవత్సరాలుగా ఉర్దూ, పర్షియన్ భాషలలో పెద్ద సంఖ్యలో పుస్తకాలు సేకరించాడు. 

1929లో విప్లవ స్వాతంత్ర్య సమరయోధుడు భగత్ సింగ్ ను కలిశారు. కేంద్ర శాసనసభపై బాంబు లు వేయడానికి తన ఉద్దేశాలను భగత్ సింగ్ చెప్పాడు , దాచడానికి సురక్షితమైన ఇంటిని కనుగొనడంలో తన సహాయం కోరుకున్నాడు. భగత్  తన మిషన్ ను నిర్వహించిన తరువాత నసీమ్ తరువాత గ్వాలియర్ లో అజ్ఞాతంలోకి వెళ్ళాడు. 

## వ్యక్తిగత జీవితం
2016లో, అతను తన 90 ఏళ్ల భార్య అమ్నా ఖాన్నుమ్, 60 ఏళ్ల కుమారుడు మీర్జా సికందర్ బెగ్ చంగెజితో కలిసి పాత ఢిల్లీ ప్రాంతంలో నివసించారు. అతని చిన్న కుమారుడు మీర్జా తారిఖ్ బేగ్ పాకిస్తాన్ లోని కరాచీలో నివసిస్తున్నారు. చంగెజికి ఏడుగురు కుమార్తెలు, ఇద్దరు కుమారులు ఉన్నారు. వారిలో చాలా మంది ఇప్పటికీ పాత ఢిల్లీ ప్రాంతంలో నివసిస్తున్నారు. అతనికి 20 మంది మనుమలు ఉన్నారు. 

2016లో నసీమ్ మీర్జా చంగెజి తనకు 106 ఏళ్లు అని పేర్కొన్నారు.  

## వారసత్వం
నసీమ్ తన జీవితకాలంలో, భారత , ప్రపంచ చరిత్రలో అనేక సంఘటనలను చూశానని పేర్కొన్నాడు, అవి మొదటి ప్రపంచ యుద్ధం, జలియన్ వాలాబాగ్ ఊచకోత, సత్యాగ్రహం (అహింసాత్మక ప్రతిఘటన), ఖిలాఫత్ ఉద్యమం, రెండవ ప్రపంచ యుద్ధం, క్విట్ ఇండియా ఉద్యమం , చివరకు భారతదేశ స్వాతంత్ర్యం.  అతని జీవిత కథ అనేక వార్తాపత్రికలు, టీవీ డాక్యుమెంటరీల ద్వారా కవర్ చేయబడింది.

2016 మార్చిలో ఢిల్లీ ముఖ్యమంత్రి అరవింద్ కేజ్రివాల్ ఢిల్లీ శాసనసభలో భారత స్వాతంత్ర్య ోద్యమానికి తమ ప్రాణాలను అర్పించిన ప్రముఖ అమరవీరులు భగత్ సింగ్, శివరామ్ హరి రాజ్ గురు,సుఖ్ దేవ్ థాపర్  విగ్రహాలను ఆవిష్కరించారు, . అధికారిక వేడుకలో సమావేశంలో ప్రసంగించడానికి నసీమ్ మీర్జా చంగెజి పాల్గొన్నారు. అమరవీరుడు భగత్ సింగ్ భారతదేశంలోని అన్ని మతాలు, శాఖలు ఐక్యంగా కలిసి జీవించాలని కోరుకుంటున్నారని ఆయన వ్యాఖ్యానించారు. 

## మూలాలు

వర్గం:భారత స్వాతంత్ర్య సమర యోధులు
వర్గం:1910 జననాలు
## బాహ్య లింకులు
* నసీమ్ మీర్జా చంగెజి
దినకర దేశాయి

**దినకర దేశాయి** ఒక కవి, రచయిత, విద్యావేత్త, రాజకీయ కార్యకర్త. అతను చుటుక (చుటుక బ్రహ్మ) అనే కవితా రూపానికి ప్రసిద్ధి చెందాడు. చుటుకా లేదా చుటుకు అనేది కొన్ని నియమాలతో కూడిన కవితా ప్రక్రియ. ఈ పద్ధతిని ఇతని తరువాత ఇతర కవులు స్వీకరించారు. ఆయన ప్రధానంగా కర్ణాటకలోని ఉత్తర కన్నడ జిల్లా సాహిత్య వికాసానికి కృషి చేశాడు. 
## జననం
దినకర దేశాయి 1909 సెప్టెంబర్ 10 న అంకోలా (ఉత్తర కర్ణాటక ప్రాంతం)లో దినకర్ దత్తాత్రే దేశాయి, అంబిక దంపతులకు మూడవ సంతానంగా జన్మించాడు. అతని ఇద్దరు అన్నలు - యశ్వంత్, శంకర్; ఒక చెల్లెలు - సరస్వతి.  దినకర్ 9 సంవత్సరాల వయస్సులో ఉన్నప్పుడు అతని తల్లి మరణించింది.
## సేవా కార్యక్రమాలు
దేశాయ్ మొదట్లో న్యాయవాదిగా పనిచేశాడు, అయితే కార్మిక సంఘ కార్యకర్తలు M. N. జోషి, థక్కర్ బాషాలచే ప్రభావితం చేయబడి, కార్మిక ఉద్యమానికి దోహదపడేలా ప్రేరేపించబడ్డాడు. అతను గోపాల కృష్ణ గోఖలే స్థాపించిన సర్వెంట్స్ ఆఫ్ ఇండియా సొసైటీలో చేరాడు, ప్రతిఫలంగా ఏమీ ఆశించకుండా దేశానికి సేవ చేయడమే ఈ సంస్థ ప్రధాన లక్ష్యం. కర్ణాటకలోని బీజాపూర్, ధార్వాడ్ ప్రాంతాలలో తీవ్రమైన కరువు ఏర్పడినప్పుడు వారికి ఉపశమనం కలిగించడంలో సహాయం చేశాడు.
## సర్వెంట్స్ ఆఫ్ ఇండియా సొసైటీ
ఎల్‌ఎల్‌బి పూర్తి చేసిన తర్వాత, సర్వెంట్స్ ఆఫ్ ఇండియా సొసైటీ నుండి వచ్చిన ప్రకటన అతని జీవిత గమనాన్ని మార్చేసింది. అతను సామాజిక సేవ కోసం జీవితాన్ని అంకితం చేయాలని నిర్ణయించుకున్నాడు. అందులో సభ్యత్వం కోసం దరఖాస్తు చేసుకుని, 1935 లో సర్వెంట్స్ ఆఫ్ ఇండియా సొసైటీ ముంబై ఆఫీసులో ఎంపికయి, సభ్యుడిగా చేరాడు. ప్రముఖ సోషలిస్ట్ నాయకుడు శ్రీ ఎస్ ఎం జోషి మార్గదర్శకత్వంలో అతను తన కెరీర్‌ను రూపొందించుకున్నాడు.  సేవకు అంకితభావంతో అతను జీవితకాల సభ్యుడిగా, సొసైటీ ముంబై కార్యాలయ అధిపతిగా కూడా పనిచేశాడు.
## మరణం
దినకర్ దేశాయికి ఉన్న దీర్ఘకాలిక మధుమేహం వలన అతని ఆరోగ్య పరిస్థితి మరింత దిగజారడంతో 6 నవంబర్ 1982 న ముంబైలో మరణించాడు.
## మూలాలు

వర్గం:కర్ణాటక రచయితలు
వర్గం:కర్ణాటక
చిట్టూరి రవీంద్ర

**చిట్టూరి రవీంద్ర** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1996  నుండి 1998 వరకు రాజమండ్రి లోక్‌సభ సభ్యుడిగా, 2004 నుండి 2009 వరకు  బూరుగుపూడి నియోజకవర్గం ఎమ్మెల్యేగా పని చేశాడు.

## రాజకీయ జీవితం
చిట్టూరి రవీంద్ర కాంగ్రెస్ పార్టీ ద్వారా రాజకీయాల్లోకి వచ్చి 1988లో సర్పంచ్‌గా గెలిచాడు. ఆయన 1996లో రాజమండ్రి లోక్‌సభ నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి  చుండ్రు శ్రీహరి పై 95166 ఓట్ల మెజారిటీతో ఎంపీగా గెలిచాడు.అయితే 11వ లోక్ సభ 13 నెలలకే రద్దు కావడంతో మళ్ళీ ఎన్నికలు రావడంతో ఆయనకు టికెట్ దక్కలేదు. అయినా ఆయన కాంగ్రెస్ పార్టీ కార్యక్రమాల్లో పాల్గొన్నాడు. 

చిట్టూరి రవీంద్ర 2004లో జరిగిన అసెంబ్లీ ఎన్నికల్లో కాంగ్రెస్ పార్టీ అభ్యర్థిగా బూరుగుపూడి నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి అన్నపూర్ణ పెందుర్తి పై 1459 ఓట్లతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.2009లో నియోజకవర్గాల పునర్విభజనలో బూరుగుపూడి, సీతానగరం, రాజానగరం, కోరుకొండ మండలాలతో కలిపి నూతనంగా రాజానగరం నియోజకవర్గంగా ఏర్పడింది. ఆయన 2009లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి 6,936 ఓట్ల తేడాతో ఓటమి పాలయ్యాడు.

చిట్టూరి రవీంద్ర 2009లో ఓటమి అనంతరం నియోజకవర్గ ఇన్‌ఛార్జిగా పని చేశాడు. ఆయన 2012లో తిరుమల తిరుపతి దేవస్థానం ట్రస్టు బోర్డు సభ్యుడిగా నియమితుడయ్యాడు. చిట్టూరి రవీంద్ర రాష్ట్ర విభజన అనంతరం కాంగ్రెస్ పార్టీని విడి తెలుగుదేశం పార్టీలో చేరాడు. ఆయన ప్రస్తుతం ది కాకినాడ కో ఆపరేటివ్ టౌన్ బ్యాంకు చైర్మన్ గా ఉన్నాడు.ఆయన 2021 ఆగస్టు 4న ఆంధ్రప్రదేశ్‌ స్టేట్‌ కో ఆపరేటివ్‌ అర్బన్‌ బ్యాంక్‌ ఆండ్‌ క్రెడిట్‌ సైసైటీస్‌ ఫేడరేషన్‌ లిమిటెడ్‌ అధ్యక్షుడిగా నియమితుడయ్యాడు.

## మూలాలు

వర్గం:1952 జననాలు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా వ్యక్తులు
మురళికాంత్ పెట్కార్

**మురళీకాంత్ పెట్కార్** భారతదేశానికి చెందిన పారాలింపిక్ క్రీడాకారుడు, భారత్ కి చెందిన వారిలో  మొదటి పారాలింపిక్ బంగారు పతక విజేత. ఇతను 1972 వేసవి  పారాలింపిక్స్‌లో జర్మనీలోని హైడెల్‌బర్గ్‌లో జరిగిన క్రీడలలో వ్యక్తిగత బంగారు పతకాన్ని గెలుచుకున్నాడు.  50 మీటర్ల  ఈత పోటీలో ప్రపంచ రికార్డు సృష్టించాడు. ఈ క్రీడలలో అతను జావెలిన్, ఖచ్చితమైన జావెలిన్ త్రో అలాగే స్లాలొమ్‌లలో కూడా పాల్గొన్నాడు . అతను మూడు ఈవెంట్‌లలో ఆఖరి రౌండుకు చేరుకున్నాడు.  2018 లో, భారత ప్రభుత్వం ఇతనిని  పద్మశ్రీ పురస్కారం తో సత్కరించింది. 

## జీవిత చరిత్ర
పెట్కార్ ఇండియన్ ఆర్మీలో కార్ప్స్ ఆఫ్ ఎలక్ట్రానిక్స్ అండ్ మెకానికల్ ఇంజనీర్స్ (EME) లో ప్రైవేట్ లేదా *జవాన్ గా పని చేసాడు* .  1965 లో పాకిస్తాన్‌పై జరిగిన యుద్ధంలో అతను తీవ్రస్థాయిలో బుల్లెట్ గాయాలకు గురయ్యాడు.  పెట్కర్ నిజానికి సికింద్రాబాద్ EME లో ఒక బాక్సర్. వికలాంగుడైన తర్వాత పెట్కార్ ఈత ఇంకా ఇతర క్రీడలలో పాల్గొనడం ప్రారంభించాడు.   1968 వేసవి పారాలింపిక్స్‌లో టేబుల్ టెన్నిస్‌లో పాల్గొన్నాడు, మొదటి రౌండ్‌లో ఉత్తీర్ణత సాధించాడు. ఇప్పటివరకు స్విమ్మింగ్‌లో నాలుగు పతకాలు సాధించాడు. తరువాత అతను పూణేలో TELCO ద్వారా ఉద్యోగం పొందాడు. 

## ఇవి కూడా చూడండి

* పారాలింపిక్స్‌లో భారతదేశం
* 1968 సమ్మర్ పారాలింపిక్స్‌లో భారతదేశం
* 1972 సమ్మర్ పారాలింపిక్స్‌లో భారతదేశం

## మూలాలు

## బాహ్య లింకులు
* EME లో Petkar

వర్గం:జీవిస్తున్న ప్రజలు
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
వర్గం:పద్మశ్రీ పురస్కార గ్రహీతలు
ముదునూరి ప్రసాదరాజు

**ముదునూరి నాగరాజ వర ప్రసాద రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో నరసాపురం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
ముదునూరి ప్రసాదరాజు ఆంధ్రప్రదేశ్ రాష్ట్రం,   పశ్చిమ గోదావరి జిల్లా,  ఎలమంచిలి మండలం, కలగంపూడి గ్రామంలో  సత్యనారాయణ రాజు, వెంకట సరోజినీ దంపతులకు 27 మే 1974లో జన్మించాడు. ఆయన 10వ లెనిన్ మునిసిపల్ హై స్కూల్, నర్సాపురంలో పూర్తి చేసి ఇంటర్మీడియట్ వై.ఎన్ కాలేజీలో పూర్తి చేశాడు.
## రాజకీయ జీవితం
ముదునూరి ప్రసాదరాజు తొలిసారిగా 2004 ఎన్నికల్లో కాంగ్రెస్‌ అభ్యర్థిగా పోటీచేసి ఓడిపోయి  2009 కాంగ్రెస్‌ అభ్యర్థిగా భారీ మెజారిటీతో తొలిసారి ఎమ్మెల్యేగా గెలిచాడు. వైఎస్‌ రాజశేఖర్ మరణాంతరం కాంగ్రెస్ పార్టీకి ఎమ్మెల్యే పదవికి రాజీనామా చేసి వైఎస్ జగన్‌మోహన్‌రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. ఆయన 2012లో జరిగిన ఉప ఎన్నికల్లో వైసీపీ అభ్యర్థిగా పోటీ చేసి  4,464 ఓట్ల తేడాతో ఓడిపోయాడు. ప్రసాదరాజు 2014 ఎన్నికల్లో  ఆచంటలో పోటీ చేసి ఓడిన అనంతరం పార్టీ ఎన్నికల మేనిఫెస్టో కమిటీ సభ్యునిగా పని చేసి 2019లో వైసీపీ ఎమ్మెల్యేగా గెలిచాడు.

## పోటీ చేసిన నియోజకవర్గం
:

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2019)
జి.శ్రీనివాస నాయుడు

**జి.శ్రీనివాస నాయుడు** ఆంధ్రప్రదేశ్ రాష్ట్రానికి చెందిన పారిశ్రామికవేత్త, రాజకీయ నాయకుడు. ఆయన 2019లో నిడదవోలు నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
జి.శ్రీనివాస నాయుడు 1968లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, నిడదవోలు లో జన్మించాడు. అయన హైదరాబాద్ రామంతాపూర్ లోని ది హైదరాబాద్ పబ్లిక్ స్కూల్ లో 1984లో పదవ తరగతి పూర్తి చేసి తరువాత బిఈ (మెకానికల్‌) పూర్తి చేసి, అమెరికాలో ఎంబీఏ పూర్తి చేశాడు.

## రాజకీయ జీవితం
జి.శ్రీనివాస నాయుడు 1994 నుంచి 2004 వరకు కొవ్వూరు అసెంబ్లీ ఎన్నికల్లో తన తండ్రి జీఎస్‌ రావు తరపున ఎన్నికల ప్రచారంలో పాల్గొన్నాడు. ఆయన 2009 అసెంబ్లీ ఎన్నికల్లో నిడదవోలు నియోజకవర్గం నుండి కాంగ్రెస్‌ అభ్యర్థిగా పోటీ చేసి ఓడి పోయాడు. ఆయన 2019లో వైఎస్సార్‌ సీపి అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి 	బూరుగుపల్లి శేషారావుపై  21,688 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో నిడదవోలు నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి జనసేన పార్టీ అభ్యర్థి కందుల దుర్గేష్ చేతిలో 33304 ఓట్ల తేడాతో ఓడిపోయాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
పి.గోపీనాథన్ నాయర్

**పద్మనాభ పిళ్ళై గోపీనాథన్ నాయర్** ఒక భారతీయ సామాజిక కార్యకర్త, గాంధేయవాది, స్వాతంత్ర్య ఉద్యమకారుడు. ఇతను *మహాత్మా గాంధీ నేషనల్ మెమోరియల్ ట్రస్ట్* చైర్మన్, దీనిని గాంధీ స్మరాక్ నిధి అని పిలుస్తారు, ఇది భారత ప్రభుత్వం నిర్వహించే ట్రస్ట్.  1942 క్విట్ ఇండియా ఉద్యమంలో పాల్గొని భూదాన్ , గ్రామదాన్ ఉద్యమాలను ప్రోత్సహించడానికి వినోబా భావేతో కలిసి పనిచేశాడు.  మహాత్మా గాంధీ నిర్మాణ ఉద్యమంలో భాగంగా ఆయన ఒక విద్యార్థి కార్యక్రమమైన శిబిర ఉద్యమానికి నాంది పలిగారు.  ఇతను  జమ్నాలాల్ బజాజ్ అవార్డు గ్రహీత. సమాజానికి చేసిన కృషికి గాను భారత ప్రభుత్వం 2016లో నాల్గవ అత్యున్నత పౌర పురస్కారం పద్మశ్రీని  ప్రదానం చేసింది. 

## జీవిత చరిత్ర
గోపీనాథన్ నాయర్ 1922 జూలై 7న దక్షిణ భారత రాష్ట్రమైన కేరళలోని తిరువనంతపురం జిల్లా  నెయ్యటింకర అనే పట్టణంలో ఎం.పద్మనాభ పిళ్ళై, కె.పి.జానకి అమ్మ దంపతులకు జన్మించాడు.  ప్రభుత్వ ఉన్నత పాఠశాల, నెయటింకరలో పాఠశాల విద్య పూర్తి చేసిన తరువాత, అతను తిరువనంతపురంలోని యూనివర్సిటీ కళాశాలలో సైన్స్ లో గ్రాడ్యుయేషన్పూర్తి చేశాడు, ఈ కాలంలోనే క్విట్ ఇండియా ఉద్యమంలో పాల్గొన్నాడు.  1944లో మహాత్మా గాంధీ నిర్మాణ ఉద్యమం ప్రేరణతో 35 మంది విద్యార్థులను సమావేశము చేసి *త్రివేండ్రం స్టూడెంట్స్ సెటిల్మెంట్* ను స్థాపించాడు. 1946లో కేరళ గాంధీ స్మరాక్ నిధి కి చీఫ్ తత్వా ప్రచారక్ గా మారి తన సహచరులతో పాటు ఇతర విద్యార్థుల కోసం పలు కోర్సులు నిర్వహించారు.  అదే సంవత్సరం, అతను చైనీస్ సంస్కృతి, గాంధేయ తత్వశాస్త్రంలో తదుపరి అధ్యయనాల కోసం శాంతినికేతన్ లో చేరాడు, కోర్సు పూర్తయిన తరువాత తన సొంత పట్టణానికి తిరిగి వచ్చాడు. తరువాత దశాబ్దంన్నర పాటు ప్రజలకు శిక్షణ ఇవ్వడానికి అనేక శిబిరాలను నిర్వహించాడు. రోడ్లు, పారిశుధ్య సౌకర్యాలు వంటి నిర్మాణాత్మక పనులను నిర్వహించాడు. భూదాన్ , గ్రామదాన్ కార్యకలాపాల కోసం ప్రజలను ఏర్పాటు చేశాడు. తన పాదయాత్రలో భాగంగా వినోబా భావే కేరళను సందర్శించినప్పుడు, నాయర్ కలాడీలో ఒక సమావేశాన్ని ఏర్పాటు చేశాడు. శాంతి సేనతో కూడా అనుబంధం ఏర్పరచి, దాని కార్యకలాపాల్లో అనేక కార్యక్రమాల్లో నిమగ్నమయ్యాడు. అతను1989 లో సర్వ సేవా సంఘ్ అధ్యక్షునిగా కూడా పనిచేశాడు, గోవధకు నిషేధానికి భావే ప్రచారం చేసినప్పుడు కేరళలో గో సంరక్షణ కమిటీ కన్వీనర్ గా ఉన్నాడు. 2002 లో మరాడ్ ఊచకోత తరువాత, అప్పటి కేరళ ముఖ్యమంత్రి ఎ.కె. ఆంటోనీ పోరాడుతున్న వర్గాల మధ్య మధ్యవర్తిత్వం లో నాయర్ సహాయాన్ని అభ్యర్థించారు, అతను తన ప్రయత్నాలలో విజయవంతమయ్యాడు.   ఆయన   గాంధీ పీస్ ఫౌండేషన్  పాలక మండలి జీవిత  సభ్యుడు 

## అవార్డులు , గౌరవాలు

* నాయర్ 2003 లో స్టాలియన్స్ ఇంటర్నేషనల్  సోషల్ సర్వీస్ అవార్డును అందుకున్నాడు.
* అతను తన నిర్మాణాత్మక సామాజిక సేవకు గాను 2005లో జమ్నాలాల్ బజాజ్ అవార్డుకు ఎంపికయ్యాడు.  
* 2005 లో గాంధేయ అధ్యయనాలకు చేసిన సేవలకు గాను కాలికట్ విశ్వవిద్యాలయం ఆయనను సత్కరించింది.
* భారత ప్రభుత్వం ఆయనకు 2016 లో పద్మశ్రీ పౌర గౌరవాన్ని ప్రదానం చేసింది. 
* ఆయన జీవితం 30 నిమిషాల డాక్యుమెంటరీ చిత్రంలో డాక్యుమెంట్ చేయబడింది. 

## ఇవి కూడా చూడండి

* మహాత్మా గాంధీ నేషనల్ మెమోరియల్ ట్రస్టు
* క్విట్ ఇండియా ఉద్యమం
* వినోబా భావే
* భూదానోద్యమం
* మహాత్మా గాంధీ

## మూలాలు

వర్గం: పద్మశ్రీ పురస్కార గ్రహీతలు
వర్గం:1922 జననాలు
వర్గం:గాంధేయవాదులు
వర్గం:కేరళ స్వాతంత్ర్య సమర యోధులు
వర్గం:జీవిస్తున్న ప్రజలు
ఎన్.జి.చందవర్కర్

thumb| ముంబై యూనివర్శిటీలోని కాన్వొకేషన్ హాల్‌లోని సర్ ఎన్‌జి చందవర్కర్ వద్ద విగ్రహం.|390x390px
**సర్ నారాయణ్ గణేష్ చందవర్కర్** (1855 డిసెంబరు 2- 1923 మే 4) ప్రారంభ భారత జాతీయ కాంగ్రెస్ రాజకీయవేత్త, భారత స్వాతంత్ర్య సమరయోధుడు, హిందూ సంస్కర్త. అతడిని కొందరు "పశ్చిమ భారతదేశ ప్రముఖ హిందూ సంస్కర్త" గా పరిగణిస్తారు 

## ప్రారంభ జీవితం
నారాయణ గణేష్ చందవర్కర్ 1855 డిసెంబరు 2 న బాంబే ప్రెసిడెన్సీ, హోనవర్ లో జన్మించాడు.అతని మేనమామ చిత్రపూర్ సరస్వత్ బ్రాహ్మణ సామాజిక వర్గానికి చెందిన మరో ప్రముఖ సంస్కర్త శ్యాంరావ్ విఠల్ కైకిని.ఇతను గౌడ సరస్వతులు కుటుంబానికి చెందినవాడు.1881లో న్యాయ విద్య పట్టా సంపాదించడానికి కొంతకాలం ముందు ఎల్ఫిన్‌స్టోన్ కాలేజీ లో దక్షిణ ఫెలోగా పనిచేశాడు. 1885 లో ఇండియన్ నేషనల్ కాంగ్రెస్ స్థాపించడానికి కొద్దికాలం ముందు, ఇంగ్లాండ్ లో సార్వత్రిక ఎన్నికలు జరగడానికి ముందు భారతదేశం గురించి ప్రజల అభిప్రాయాన్ని తెలియజేయడానికి పంపిన ముగ్గురు వ్యక్తుల ప్రతినిధి బృందంలో ఎన్. జి. చందవర్కర్ ఒక సభ్యుడు. చందవర్కర్ పై రాసిన  కాంగ్రెస్ సందేశం. 
## వృత్తి జీవితం
అతను బొంబాయి విశ్వవిద్యాలయ వైస్ ఛాన్సలరుగా పనిచేసాడు.అతను1900లో భారత జాతీయ కాంగ్రెస్ సంవత్సరవారీ జరిగేసభలకు అధ్యక్షుడిగా ఎన్నికయ్యాడు. ఒకసంవత్సరం తరువాత అతను బొంబాయి ఉన్నత న్యాయస్థానం ఉన్నత ధర్మాసనం పదోన్నతి పొందాడు.  తరువాతి పన్నెండు సంవత్సరాలు రాజకీయాల నుండివిరామం తీసుకున్నాడు.1913వరకు న్యాయ వ్యవస్థ, వివిధ సామాజిక సమూహాలకు తన సమయాన్ని కేటాయించాడు.అతను పనిచేసిన ప్రధాన సామాజిక సమూహం ప్రార్థన సమాజ్ ("ప్రార్థన సంఘం") సంఘ నిర్వహకుడు మహాదేవ్ గోవింద్ రనడే 1901 లో మరణించిన తరువాత గణే**ష్ చందవర్కర్** నాయకత్వ పగ్గాలు చేపట్టాడు  ఈసంస్థ బ్రహ్మ సమాజం నుండి ప్రేరణ పొందింది. హిందూసమాజ ఆధునికీకరణలో పాలుపంచుకుంది.  చందవర్కర్ 1910 కొత్త సంవత్సర నైట్ హుడ్ గౌరవ బిరుదు జాబితాలో నైట్ అయ్యాడు. 

## తిరిగి రాజకీయాలకు
అతను1914లో భారతదేశ రాజకీయ రంగానికి తిరిగి వచ్చాడు.1918లో కాంగ్రెస్‌లో సంభవించిన విభేదాలు కారణంగా సంస్థను రెండు శిబిరాలుగా విడిపోయింది.  చందవర్కర్ 1918లో సురేంద్రనాథ్ బెనర్జీ, దిన్షా వాచాతో*కలిసి అఖిలభారత మోడరేట్ సమావేశానికి* అధిపతి అయ్యాడు.1920లో "భారత ప్రభుత్వం నియమించిన జలియన్ వాలా బాగ్ దురాగతాలపై హంటర్ కమిటీ నివేదికకు నిరసనగా బొంబాయిలో జరిగిన బహిరంగ సభకు **చందవర్కర్** అధ్యక్షత వహించారు."ఈఅంశంపై తీర్మానం చేయడానికి మహాత్మా గాంధీ స్ఫూర్తి పొందాడు.

## మూలాలు

వర్గం:1923 మరణాలు
వర్గం:1855 జననాలు


## వెలుపలి లంకెలు
అబ్దుల్ రజాక్ గుర్నా

ఆఫ్రికన్‌ సంతతికి చెందిన నవలా రచయిత అబ్దుల్‌ రజాక్‌ గుర్నా  వలసవాదం, శరణార్థుల వెతలను కళ్ళకు కట్టినందుకు గాను,2021 వ సంవత్సరానికి నోబెల్‌ సాహిత్య పురస్కారం దక్కింది.నోబెల్‌ సాహిత్య బహుమతిని అందుకున్న ఐదవ ఆఫ్రికన్‌ అబ్దుల్‌ రజాక్‌ గుర్నా.

## నేపథ్యం
అబ్దుల్‌ రజాక్‌ గుర్నా హిందూ మహా సముద్రంలోని టాంజానియా జాంజిబార్‌లో 1948వ  సంవత్సరంలో జన్మించాడు.అప్పటికీ ఈ ప్రాంతం బ్రిటిష్ పాలనలో ఉండేది.1964 వ సంవత్సరంలో మొదలైన జాంజిబార్‌ విప్లవ నేపథ్యంలో పుట్టిన గడ్డను వదిలి శరణార్థిగా  బ్రిటన్ చేరుకున్నాడు.తిరిగి 1984వ సంవత్సరం దాకా తన కుటుంబాన్ని కలుసుకోలేకపోయాడు.స్వాహిలి తన మాతృభాష అయినప్పటికీ చిన్నప్పటినుండి చదువుకున్నది ఆంగ్లంలోనే దీంతో ఆయన రచనా వ్యాసంగం  అంతా ఆంగ్లంలోనే సాగింది. బ్రిటన్  చేరుకున్నాక కాంటర్ బరిలోనే 'క్రైస్ట్ చర్చ్ కాలేజీ' లో చదువుకున్నాడు.ఆ తర్వాత యూనివర్సిటీ ఆఫ్ కేంట్ నుండి పీ.హెచ్.డీ  పట్టా పుచ్చుకున్నాడు.ఆ తరువాత అదే విశ్వవిద్యాలయంలో ఇంగ్లీష్ పోస్ట్ కొలొనియల్  లిటరేచర్ ప్రొఫెసర్ గా పనిచేశారు.ప్రస్తుతం యూకే లో నివసిస్తున్నారు.

## సాహిత్యం
మొత్తం 10 నవలలు, చిన్న కథలను రాసిన అబ్దుల్ రజాక్,తన రచనల్లో శరణార్థుల వెతలను  కళ్లకు కట్టినట్టు చిత్రీకరించారు.‘శరణార్థి అంతరాత్మ ఇతివృత్తంగా ఆయన రచనలు నడుస్తాయి.ఆయన రాసిన మొదటి నవల ‘మెమొరీ ఆఫ్ డిపార్చర్’ 1987లో విడుదలైంది.చిన్న కథల  విషయానికి వస్తే 2006వ సంవత్సరంలో ‘మై మదర్ లివ్డ్  ఆన్ ఏ ఫామ్ ఇన్ ఆఫ్రికా',2016వ సంవత్సరంలో ‘ది అరైవర్స్ టేల్’, 2019 వ సంవత్సరం లో ‘ది స్టేట్ లెస్  పర్సన్స్ టేల్’అనే మూడు షార్ట్ స్టోరీస్ ప్రచురితమయ్యాయి.

## నోబెల్‌ పురస్కారం
వలసవాదం, శరణార్థుల వెతలను కళ్ళకు కట్టినందుకు గాను,అబ్దుల్‌ రజాక్‌ గుర్నాకు 2021 వ సంవత్సరానికి నోబెల్‌ సాహిత్య పురస్కారం లభించింది.నోబెల్‌ సాహిత్య బహుమతిని అందుకున్న ఐదవ ఆఫ్రికన్‌ గుర్నా.ఇంతకుముందు నైజీరియాకు చెందిన వోల్‌ సోయింకా (1986),ఈజిప్టుకు చెందిన మహఫౌజ్‌ (1988),దక్షిణాఫ్రికాకు చెందిన నాడిన్‌ గోర్డిమర్‌ (1991),జాన్‌ మాక్స్‌వెల్‌ కోటి (2003) ఈ అవార్డును గెలుచుకున్నారు.

## మూలాలు

వర్గం:నోబెల్ బహుమతి గ్రహీతలు
వర్గం:నోబెల్ బహుమతి పొందిన ఆఫ్రికన్లు
మను చరిత్ర (సినిమా)

**మను చరిత్ర** 2023లో విడుదలైన తెలుగు సినిమా. కాజల్ అగర్వాల్ సమర్పణలో ప్రొద్దుటూర్‌ టాకీస్‌ బ్యానర్‌పై ప్రొడక్షన్ బ్యానర్ పై నారాల శ్రీనివాస్ రెడ్డి నిర్మించిన ఈ సినిమాకు భరత్ కుమార్ దర్శకత్వం వహించాడు. శివ కందుకూరి, మేఘా ఆకాశ్‌, ప్రియా వడ్లమాని, సుహాస్‌ ప్రధాన పాత్రల్లో నటించిన ఈ సినిమా జూన్ 23న విడుదలై, 2024 మార్చి 1 నుండి అమెజాన్ ప్రైమ్ వీడియో ఓటీటీలో స్ట్రీమింగ్ ప్రారంభమైంది.

## చిత్ర నిర్మాణం
మను చరిత్ర సినిమా మే 2019లో షూటింగ్ ప్రారంభమైంది.మను చరిత్ర సినిమా టీజర్‌ను అక్టోబరు 7, 2021న విడుదల చేశారు.

## నటీనటులు
*శివ కందుకూరి 
*మేఘా ఆకాష్
*ప్రియా వడ్లమాని 
*ప్రగతి శ్రీవాస్తవ
*సుహాస్ 
*డాలి ధనంజయ్ 
*శ్రీకాంత్‌ అయ్యంగర్‌ 
*మధునందన్ 
*హరిషిత చౌదరి 
*గరిమ కౌశల్

## సాంకేతిక నిపుణులు
*బ్యానర్:  ప్రొద్దుటూర్‌ టాకీస్‌
*నిర్మాత:  నారాల శ్రీనివాస్ రెడ్డి
*కథ, స్క్రీన్‌ప్లే , దర్శకత్వం: భరత్ కుమార్ 
*సంగీతం: గోపీ సుందర్  
*సినిమాటోగ్రఫీ: రాహుల్ శ్రీవాత్సవ్
*ఎడిటర్ : ప్రవీణ్ పూడి 
*కో ప్రొడ్యూసర్ : రొంన్సన్ జోసెఫ్ 
*ఎగ్జిక్యూటివ్ ప్రొడ్యూసర్: రత్నయ్య సన్నితి 
*ఆర్ట్ : ఉపేంద్ర రెడ్డి 
*పాటలు: చంద్రబోస్‌

## మూలాలు

వర్గం:2021 తెలుగు సినిమాలు
వి.ఆర్. ఎలీజా

**ఉన్నమట్ల ర‌క‌డ ఎలీజా** ఆంధ్రప్రదేశ్ రాష్ట్రానికి చెందిన మాజీ ఐఆర్‌ఎస్‌ అధికారి, రాజకీయ నాయకుడు. ఆయన 2019లో చింతలపూడి నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
వి.ఆర్. ఎలీజా 1961లో  ఆంధ్రప్రదేశ్ రాష్ట్రం , పశ్చిమ గోదావరి జిల్లా, చింతలపూడి లో  జన్మించాడు. ఆయన ఏలూరు లోని సర్ సి.ఆర్. రెడ్డి డిగ్రీ కాలేజీ నుండి 1980లో బీఏ పూర్తి చేశాడు. వీఆర్‌ ఎలీజ 1990లో సివిల్‌ సర్వీసెస్‌లో ఐఆర్‌ఎస్‌ కు ఎంపికయ్యాడు.

## రాజకీయ జీవితం
ఆయన 2019లో వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి 2019లో జరిగిన అసెంబ్లీ ఎన్నికల్లో  చింతలపూడి నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కర్రా రాజారావు పై 36175 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.ఆయన చింతలపూడి ఎమ్మెల్యేగా జూన్ 12, 2019న అసెంబ్లీలో ప్రమాణ స్వీకారం చేశాడు.

సిట్టింగ్ ఎమ్మెల్యేగా ఉన్న ఎలీజాను కాదని 2024లో ఎన్నికల్లో చింతలపూడి అభ్యర్థిగా కంభం విజయరాజును వైఎస్ జగన్ ప్రకటించడంతో అసంతృప్తితో ఉన్న ఆయన  2024 మార్చి 24న వైసీపీకి రాజీనామా చేసి హైదరాబాద్‌లోని లోటస్‌పాండ్‌లో ఏపీసీసీ అధ్యక్షురాలు వైఎస్ షర్మిలా రెడ్డి సమక్షంలో కాంగ్రెస్ పార్టీలో చేరాడు.

## మూలాలు

వర్గం:1961 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
కొట్టు సత్యనారాయణ

## జననం, విద్యాభాస్యం
కొట్టు సత్యనారాయణ ఆంధ్రప్రదేశ్ రాష్ట్రం, పశ్చిమ గోదావరి జిల్లా,   తాడేపల్లిగూడెంలో  1955లో జన్మించాడు. ఆయన పెంటపాడు లోని  డి. ఆర్. జి ప్రభుత్వ కళాశాలలో ఇంటర్మీడియట్ పూర్తి చేశాడు. 
## రాజకీయ జీవితం
రాజకీయాల్లోకి వచ్చి కాంగ్రెస్ పార్టీ నుంచి 1994, 1999లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ఆయన 2004లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి పసల కనకసుందరం రావు పై  24933 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన పీసీసీ సభ్యునిగా, మెంబర్‌ ఆఫ్‌ ఎస్యూరెన్స్‌ కమిటీ ఏపీ లెజిస్లేటివ్, మెంబర్‌ ఆఫ్‌ హౌస్‌ కమిటీ ఇరిగ్యులారిటీస్‌ ఆఫ్‌ మిల్క్‌డైరీస్‌ సభ్యునిగా పని చేశాడు. సత్యనారాయణ 2009లో కాంగ్రెస్‌ నుంచి, 2014లో స్వతంత్ర అభ్యర్థిగా పోటీ చేసి ఓటమి పాలయ్యాడు. కొట్టు సత్యనారాయణ 2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి ఈలి వెంకట మధుసూధనరావు (ఈలి నాని) పై 16466 ఓట్ల మెజారిటీతో గెలిచి రెండవసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2022 ఏప్రిల్ 11న వై.ఎస్. జగన్మోహన్ రెడ్డి మంత్రివర్గంలో దేవాదాయ శాఖ మంత్రిగా ప్రమాణ స్వీకారం చేశాడు.

## మూలాలు

వర్గం:1955 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
తలారి వెంకట్రావు

**తలారి వెంకట్రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో గోపాలపురం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
తలారి వెంకట్రావు 1968లో ఆంధ్రప్రదేశ్ రాష్ట్రం, పశ్చిమ గోదావరి జిల్లా,  దేవరపల్లి లో జన్మించాడు. ఆయన 1996లో డిప్లొమా ఇన్ ఎలక్ట్రానిక్స్ & కమ్యూనికేషన్స్ ఇంజనీరింగ్ పూర్తి చేశాడు.

## రాజకీయ జీవితం
తలారి వెంకట్రావు కాంగ్రెస్ పార్టీ ద్వారా రాజకీయాల్లోకి వచ్చి లిడ్‌ క్యాప్‌ డైరెక్టర్‌గా, భారత టెలికాం బోర్డు సభ్యుడిగా, రైల్వే బోర్డు సభ్యుడిగా పని చేశాడు. ఆయన 1999, 2004, 2009 అసెంబ్లీ ఎన్నికల్లో కాంగ్రెస్‌ పార్టీ టికెట్‌ను ఆశించిన కొన్ని కారణాల వాళ్ళ ఆయనకు టికెట్ దక్కలేదు. ఆయన కాంగ్రెస్ పార్టీని వీడి వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో గోపాలపురం నియోజకవర్గం వైఎస్సార్‌ సీపీ అభ్యర్థిగా పోటీ చేసి ఓడిపోయాడు. తలారి వెంకట్రావు  2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి ముప్పిడి వెంకటేశ్వరరావు పై 37,461 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

## మూలాలు

వర్గం:1968 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
జీనాభాయ్ దేశాయ్

**జీనాభాయ్ రతన్జీ దేశాయ్** (16 ఏప్రిల్ 1903 - 6 జనవరి 1991), గుజరాత్ రాష్ట్రానికి చెందిన భారత స్వాతంత్ర్య సమరయోధుడు, గుజరాతీ రచయిత.

## జననం, విద్య
జీనాభాయ్ 1903, ఏప్రిల్ 16న గుజరాత్ రాష్ట్రంలోని చిఖలిలో జన్మించాడు. మెట్రిక్యులేషన్ చదువును వదిలిపెట్టి, 1920లో సహాయ నిరాకరణ ఉద్యమంలో చేరాడు. 1921లో గుజరాత్ విద్యాపీఠంలో చేరి, 1926లో రాజనీతి శాస్త్రంలో పట్టభద్రుడయ్యాడు.

## ఉద్యోగం
1926 నుండి 1928 వరకు గుజరాత్ విద్యాపీఠంలో చరిత్ర, రాజనీతి శాస్త్రాన్ని బోధించాడు. 1934లో రాష్ట్రీయ కళాశాలలో ప్రిన్సిపాల్‌గా చేరాడు. 1938లో శేత్ చిమన్‌లాల్ నాగిందాస్ విద్యాలయంలో ప్రిన్సిపాల్‌గా చేరాడు, డైరెక్టర్‌గా కూడా పనిచేశాడు. గుజరాత్ యూనివర్సిటీకి మూడుసార్లు యాక్టింగ్ వైస్ ఛాన్సలర్‌గా పనిచేశాడు. 1972లో మద్రాసులో గుజరాతీ సాహిత్య పరిషత్‌కు ఆయన అధ్యక్షత వహించాడు. గుజరాత్‌లోని వివిధ విశ్వవిద్యాలయాలలో సెనేట్, సిండికేట్ సభ్యుడిగా కూడా పనిచేశాడు. సాహిత్య అకాడమీ, హిస్టారికల్ రికార్డ్స్ కమీషన్ సభ్యుడిగా కూడా పనిచేశాడు.

## ఉద్యమం
భారత స్వాతంత్ర్య కార్యక్రమాలలో ఉద్యమంలో పాల్గొన్నందుకు 1932 నుండి 1933 వరకు జైలు శిక్షను అనుభవించాడు.

## రచనలు
భారత స్వాతంత్ర్య ఉద్యమంలో పాల్గొన్న అనుభవంతో రాసిన తొలి రచనలు జాతీయవాద భావాలు, గాంధేయ ఆదర్శాల ద్వారా ప్రభావితమయ్యాయి. తరువాత రచనలు అందం, భావోద్వేగాలపై ఎక్కువగా వచ్చాయి. ప్రధానంగా కవిత్వం, చిన్న కథలు వ్రాసాడు.

### చిన్న కథలు
# 1934: గతా ఆసోపాలవ్
# 1934: తుటెల తార్ 
# 1935: స్వర్గ్ అనే పృథ్వీ
# 1955: మోతీ బహెన్
# 1962: హీరా నా లత్కనియా
# 1969: శ్రీఫాల్ 
# 1962: కళా టోపి
# 1983: స్నేహరష్మి ని శ్రేష్ట్ వర్తో

### ఇతరులు
* 1961: అంతర్పత్ (సామాజిక, సాంస్కృతిక నేపథ్యాలపై నవల)
* 1983: మాతోడు నే తులసి (నాటకాల సంకలనం)
* 1957: భరత్ న ఘద్వయ్య (జీవిత చరిత్ర సంకలనం)
* 1984: ప్రతిసాద్ 
* 1937: ఉమాశంకర్ జోషి
* 1941: సాహిత్య పల్లవ్ 
* 1966: సాహిత్య పఠావలి

## అవార్డులు
* 1961లో ఉత్తమ ఉపాధ్యాయుడిగా రాష్ట్రపతి అవార్డు
* 1967లో రంజిత్రం సువర్ణ చంద్రక్
* 1979లో నర్మద్ సువర్ణ చంద్రక్
* 1987లో సాహిత్య గౌరవ్ పురస్కార్

## మూలాలు

వర్గం:CS1 Gujarati-language sources (gu)
వర్గం:1903 జననాలు
వర్గం:1991 మరణాలు
శేఖర్‌రెడ్డి యెర్ర

**శేఖర్‌రెడ్డి యెర్ర**, తెలుగు సినిమా దర్శకుడు, రచయిత. 90ఎంఎల్, హౌస్ అరెస్ట్‌ సినిమాలకు దర్శకత్వం వహించాడు.

## జననం, విద్య
శేఖర్‌రెడ్డి ఫిబ్రవరి 9న మల్లారెడ్డి - దుష్యంత దంపతులకు తెలంగాణ రాష్ట్రం యాదాద్రి భువనగిరి జిల్లా వలిగొండ మండలంలోని లింగరాజుపల్లి గ్రామంలో జన్మించాడు. హైదరాబాదులో పెరిగాడు. నాగార్జునా విశ్వవిద్యాలయం నుండి బికాం డిగ్రీ పూర్తిచేశాడు.

## వ్యక్తిగత జీవితం
శేఖర్‌రెడ్డికి శిల్పారెడ్డితో వివాహం జరిగింది. వారికి ఇద్దరు కుమారులు (వశీకర్ రెడ్డి, విహాన్ రెడ్డి) ఉన్నారు.

## సినిమారంగం
సినిమా దర్శకత్వంపై ఆసక్తివున్న శేఖర్‌రెడ్డి హైదరాబాదుకు వెళ్ళి ఫిల్మ్ డైరెక్టర్‌ అవకాశం కోసం ప్రయత్నాలు చేశాడు. 2007లో సినీ దర్శకుడు చంద్ర మహేష్ వద్దర రచన, దర్శకత్వ విభాగంలో చేరి, చంద్ర మహేష్ దర్శకత్వం వహించిన చాలా సినిమాలకు పనిచేశాడు. 2013లో వచ్చిన యాక్షన్ 3డి సినిమాతో పూర్తిస్థాయి కథా రచయితగా మారాడు.

2019లో విడుదలైన 90ఎంఎల్ సినిమాకు తొలిసారిగా దర్శకత్వం వహించాడు. ఆ సినిమాతో శేఖర్‌రెడ్డికి దర్శకుడిగా గుర్తింపు వచ్చింది. 2021లో హౌజ్ అరెస్ట్ అనే సినిమాను తీశాడు.

## సినిమాలు

### దర్శకుడిగా

# 90 ఎంఎల్ (2019)
# హౌస్ అరెస్ట్ (2021)

### రచయితగా

# 2011: నాకు ఓ లవరుంది (సహ రచయిత)
# 2012: మిస్టర్ నూకయ్య (సహ రచయిత)
# 2013: యాక్షన్ 3డి (మాటల రచయిత)
# 2013: లవకుశ (కథ, స్క్రీన్ ప్లే, డైలాగ్స్)
# 2014: ది బెల్స్ (స్క్రీన్ ప్లే, డైలాగ్స్)
# 2014: నేను నా స్నేహితులు
# 2015: ఎందుకో నచ్చావ్ (మాటల రచయిత)
# 2016: బంతిపూల జానకి (స్క్రీన్ ప్లే, డైలాగ్స్)
# 2016: నేనో రకం (సహ రచయిత)
# 2018: రాజుగాడు (సహ రచయిత)
# 2019: కలియుగం (మాటల రచయిత)

### సహాయ దర్శకుడిగా

# 2002: జోరుగా హుషారుగా
# 2003: ఇష్టపడి
# 2005: ఒక్కడే
# 2006: హనుమంతు
# 2007: హైదరాబాద్‌లో ప్రేమ

## మూలాలు

## బయటి లింకులు
*

వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా రచయితలు
వర్గం:యాదాద్రి భువనగిరి జిల్లా సినిమా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు సినిమా సాంకేతిక నిపుణులు
అర్జున ఫల్గుణ

**అర్జున ఫల్గుణ** 2021లో విడుదలైన తెలుగు సినిమా. మ్యాట్నీ ఎంటర్‌టైన్‌మెంట్ బ్యానర్ పై  నిరంజన్ రెడ్డి, అన్వేష్ రెడ్డి నిర్మించిన ఈ సినిమాకు తేజా మార్ని దర్శకత్వం వహించాడు. శ్రీవిష్ణు, అమృత అయ్యర్ ప్రధాన పాత్ర‌ల్లో నటించిన ఈ సినిమా 31 డిసెంబర్‌ 2021న విడుదలైంది. ఈ సినిమాఆహా ఓటీటీలో జనవరి 26న విడుదలకానుంది. 

## చిత్ర నిర్మాణం
అర్జున ఫల్గుణ సినిమా షూటింగ్ డిసెంబ‌ర్ 10, 2020న హైద‌రాబాద్‌లోని మ్యాట్నీ సంస్థ కార్యాల‌యంలో పూజా కార్య‌క్ర‌మాల‌తో ప్రారంభమై, అక్టోబర్ 5 2021న షూటింగ్ పూర్తి చేశారు.

## నటీనటులు
*శ్రీవిష్ణు   
*అమృత అయ్యర్
*నరేష్ 
*శివాజీరాజా 
*సుబ్బరాజు 
*దేవి ప్రసాద్ 
*భద్రం
*రంగస్థలం మహేష్ 
* రాజ్ కుమార్ కసిరెడ్డి
*చైతన్య

## సాంకేతిక నిపుణులు
*బ్యానర్: మ్యాట్నీ ఎంటర్‌టైన్‌మెంట్ 
*నిర్మాతలు:  నిరంజన్ రెడ్డి, అన్వేష్ రెడ్డి
*కథ, స్క్రీన్‌ప్లే , దర్శకత్వం:  తేజా మార్ని  
*సంగీతం: ప్రియ‌ద‌ర్శ‌న్ బాల‌సుబ్ర‌మ‌ణియ‌న్
*సినిమాటోగ్రఫీ:  జ‌గ‌దీష్ చీక‌టి

## మూలాలు

వర్గం:2021 తెలుగు సినిమాలు
దీపక్ బర్డోలికర్

**ముసాజీ ఇసాప్జీ హఫెస్జీ** (23 నవంబర్ 1925 - 12 డిసెంబర్ 2019), గుజరాతీ కవి, రచయిత, స్వాతంత్ర్య సమరయోధుడు, పాత్రికేయుడు. అతని కలం పేరు దీపక్ బర్డోలికర్. భారతదేశ విభజన తర్వాత అతను పాకిస్థాన్‌లోని కరాచీకి వెళ్లాడు. అతను డాన్ గుజరాతీ ఎడిషన్‌తో, కరాచీ నుండి ప్రచురించబడిన అనేక గుజరాతీ దినపత్రికలతో పనిచేశాడు. డయాస్పోరిక్ గుజరాతీ సాహిత్యానికి ఆయన చేసిన కృషి వలన గుర్తింపు పొందాడు. అతను అనేక కవితలు, చరిత్ర పరిశోధనలను ప్రచురించాడు. రెండు వాల్యూమ్‌లు గా తన ఆత్మకథను కూడా ప్రచురించాడు.
## జననం,విద్య
దీపక్ బర్డోలికర్ 23 నవంబర్ 1925 న బర్డోలిలో (ప్రస్తుత భారతదేశంలోని గుజరాత్ లోని సూరత్ జిల్లాలోని ప్రాంతం) ఇసాప్జీ (యూసుఫ్) కి జన్మించాడు. అతను ఆరుగురు తోబుట్టువులలో చిన్నవాడు. అతనికి ఆరేళ్ల వయసులో అతని తండ్రి మరణించాడు. అతను ప్రాథమిక విద్యను పూర్తి చేసిన తర్వాత, బార్డోలిలోని బార్డోలి బ్రాహ్మణ సర్వజానిక్ ఉన్నత పాఠశాలలో చేరి మెట్రిక్యులేషన్ పూర్తి చేశాడు. తరువాత 1945 లో ఇండియన్ నేషనల్ కాంగ్రెస్, కాంగ్రెస్ సేవాదళ్‌లో చేరి, భారత స్వాతంత్ర్య ఉద్యమంలో పాల్గొన్నాడు.
## రచనలు
బార్డోలికర్ ప్రధానంగా గజల్ కవిత్వానికి ప్రాధాన్యతనిచ్చాడు. పరివేష్, అమాంత్రాన్, విశ్వాస్, తలాబ్, ఎని షెరిమా, గుల్మహోర్న గుంట్, చంపో ఆనే చమేలీ, హవానా పగలా, కుల్లియతే దీపక్, తడ్కో తారో ప్యార్, రెలో అషద్నో అనేవి అతని కవితా సంకలనాలు. ధూళియు ఆకాష్, భక్తవర్ అతని నవలలు.  అతని చరిత్ర, పరిశోధన రచనలలో సున్నీ వహోరా, వహోరా విభూతియో, ఖురాన్ పరిచయ్, న్యైనో దివాస్, వట్నా దివా ఉన్నాయి.  మేఘధనుష్య అతని వ్యాసాల సేకరణ..
### ఆత్మకథ
అతను తన ఆత్మకథను రెండు సంపుటాలుగా ప్రచురించాడు. ఉచ్చాలా ఖే ఛే పానీ (2004) అనే భాగంలో అతని పుట్టినప్పటి నుండి 1978 వరకు రికార్డులు నమోదు చేయగా, సంకలోనో సీతమ్ (1999) లో అతని జీవిత మిగతా అనుభవాలు ఉన్నాయి.
## పురస్కారాలు
కరాచీలోని రంగకల గుజరాతీ సాంస్కృతిక సంఘం 1990 లో గుజరాతీ గజల్స్‌కి చేసిన కృషికి అతనికి ఫకీర్ సువర్ణ చంద్రక్‌ను ప్రదానం చేసింది.
## మరణం
ముసాజీ ఇసాప్జీ హఫెస్జీ తన పదవీ విరమణ తరువాత, 2000 సంవత్సరంలో తన కొడుకుతో కలిసి UK లోని మాంచెస్టర్‌కు వెళ్లాడు. క్యాన్సర్ కారణంగా లండన్ లో 12 డిసెంబర్ 2019 న మరణించాడు.
## మూలాలు


వర్గం:కవులు
వర్గం:భారత స్వాతంత్ర్య సమర యోధులు
రామచంద్ర భరద్వాజ్

thumb| రామచంద్ర భరద్వాజ్
**రామచంద్ర భరద్వాజ్** 1914 - 1917 మధ్య గదర్ పార్టీకి అధ్యక్షుడుగా పనిచేసాడు. ఇతన్ని **పండిట్ రామచంద్ర** అని అంటారు. అతను, హిందూస్థాన్ గదర్ పత్రిక వ్యవస్థాపక సంపాదకులలో ఒకడు. ఇండో-జర్మన్ కుట్రలో కీలకమైన నాయకుడు. 1914 లో లాలా హర్ దయాళ్ స్విట్జర్లాండ్ వెళ్ళిన తర్వాత, రామచంద్ర  పార్టీ అధ్యక్షుడిగా బాధ్యతలు స్వీకరించాడు. జరిగిన కోమగట మారు సంఘటన నేపథ్యంలో, ఫిబ్రవరిలో చెయ్యాలని తలపెట్టిన తిరుగుబాటు కోసం భగవాన్ సింగ్, మౌల్వీ మొహమ్మద్ బర్కతుల్లాతో కలిసి పసిఫిక్ తీరంలో దక్షిణాసియా కమ్యూనిటీ మద్దతును సమీకరించడంలో కీలకపాత్ర పోషించారు. రామచంద్ర బ్రిటిషు వారి ఏజెంటని భావించిన తోటి కుట్రదారు రామ్ సింగ్, హిందూ -జర్మన్ కుట్ర విచారణ చివరి రోజైన 1918 ఏప్రిల్ 24 న రామచంద్రను హత్య చేసాడు.

## మూలాలు

* స్వేచ్ఛా ప్రతిధ్వనులు: కాలిఫోర్నియాలో దక్షిణ ఆసియా మార్గదర్శకులు 1899-1965  . కాలిఫోర్నియా విశ్వవిద్యాలయం, బర్కిలీ. బాన్‌క్రాఫ్ట్ లైబ్రరీ.
* స్వేచ్ఛ కోసం భారత్ చేసిన పోరాటంలో పత్రికల పాత్ర. భారత జాతీయ కాంగ్రెస్ . 22 నవంబర్ 2007 న యాక్సెస్ చేయబడింది.
* తిరుగులేని ధైర్యం యొక్క సాగా. ఇవ్నిందర్ పాల్ సింగ్ . ది ట్రిబ్యూన్, ఇండియా. 22 నవంబర్ 2007 న యాక్సెస్ చేయబడింది.
* గదర్ మెమోరియల్ సెంటర్, శాన్ ఫ్రాన్సిస్కో
వర్గం:1918 మరణాలు
వర్గం:భారత స్వాతంత్ర్య సమర విప్లవ యోధులు
వర్గం:భారత స్వాతంత్ర్యోద్యమంలో పాల్గొన్న ప్రవాస భారతీయులు
పూర్ణిమ అర్వింద్ పక్వాస

**దిది ఆఫ్ డాంగ్స్** గా పిలువబడే **పూర్ణిమ అర్వింద్ పక్వాస** (5 అక్టోబర్ 1913 - 25 ఏప్రిల్ 2016) గుజరాత్ కు చెందిన భారత స్వాతంత్ర్య సమరయోధురాలు, సామాజిక కార్యకర్త.

## ప్రారంభ జీవితం
పక్వాస సౌరాష్ట్రలోని లింబ్డి రాష్ట్రం సమీపంలోని రాన్పూర్ లో (ప్రస్తుతం గుజరాత్ లో) జన్మించింది. ఆమె మణిపురి నృత్యకారిణి, శాస్త్రీయ గాత్ర గాయని కూడా. 

## రాజకీయ, సామాజిక క్రియాశీలత
పక్వాస తన ఎనిమిదేళ్ల వయసులో  రాన్పూర్ లో మహాత్మా గాంధీని మొదటిసారి కలుసుకుంది. ఆమె లింబ్డిలో స్వాతంత్ర్యోద్యమంలో పాల్గొంది. 18 ఏళ్ల వయసులో దండి మార్చ్ లో పాల్గొన్న ఆమె ఈ సందర్భంగా ఆమెను అరెస్టు చేశారు. జైలులో ఉన్న ఆమె సహచర ఖైదీ కస్తూర్బా గాంధీ. పక్వాస ఆమెకు ఇంగ్లిష్ చదవడం, రాయడం ఎలాగో నేర్పింది. 

ఆమె 1938లో హరిపురాలో జరిగిన భారత జాతీయ కాంగ్రెస్ 51వ సమావేశంలో పాల్గొన్నారు. 

1954లో ఆమె బొంబాయి (ప్రస్తుతం ముంబై)లో మహిళల సాంస్కృతిక, శారీరక , ఆధ్యాత్మిక విద్య కోసం శక్తిదళ్ అనే సంస్థను ప్రారంభించింది. ఆమె నాసిక్ లోని భోస్లా మిలటరీ స్కూల్ కు 25 సంవత్సరాలు నాయకత్వం వహించింది.  తరువాత 1974లో ఆమె రితంభర విశ్వ విద్యాపీఠ్ ను స్థాపించి సపుతారాలో రెసిడెన్షియల్ స్కూల్, కాలేజీగా మారడానికి దాని కార్యకలాపాలను విస్తరించింది. పాఠశాల ప్రధానంగా డాంగ్ గిరిజన బాలికలకు సేవలందించింది.   

## అవార్డులు

* సమాజానికి చేసిన సేవలకు గాను ఆమెకు 2004లో  పద్మభూషణ్ పురస్కారం లభించింది. 
* ఆమెకు 2013లో సంతోక్బా అవార్డు లభించింది. 

## వ్యక్తిగత జీవితం
ఆమె అర్వింద్ పక్వాసను వివాహం చేసుకుంది, ఆమె మంగళ్ దాస్  పక్వాస  కోడలు. ఆమెకు  ఆర్తి, సోనాల్ మాన్సింగ్ అనే  ఇద్దరు కుమార్తెలు, ఒక కుమారుడు అనుజ్ ఉన్నారు . సోనాల్ మాన్ సింగ్ ఒక భారతీయ శాస్త్రీయ నృత్యకారిణి. 

## మరణం
అక్టోబర్ 2013 లో ఆమెకు 100 సంవత్సరాలు నిండి,  తన 102 వ ఏట 25 ఏప్రిల్ 2016 న సూరత్ లో మరణించింది.  ఆమె అంతిమ సంస్కారాలు సపుటరాలో ఆమె పిల్లలు నిర్వహించారు.

## మూలాలు

వర్గం:గాంధేయవాదులు
వర్గం:2016 మరణాలు
వర్గం:1913 జననాలు
వర్గం:గుజరాత్ స్వాతంత్ర్య సమర యోధులు
వర్గం:పద్మభూషణ పురస్కారం పొందిన మహిళలు
## బాహ్య లింకులు
* పూర్ణిమ అర్వింద్ పక్వాస
సచ్చిదానంద సిన్హా

**సచ్చిదానంద సిన్హా, ** (1871 నవంబరు 10 -1950 మార్చి 6) ఒక భారతీయ న్యాయవాది, పార్లమెంటు సభ్యుడు, పాత్రికేయుడు.

## జీవితం ప్రారంభదశ
సిన్హా 1871 నవంబరు 10న బెంగాల్ ప్రెసిడెన్సీ ప్రస్తుత బీహార్ రాష్ట్రంలోని ఆరా నగరంలో ధనికంగా బాగాఉన్న కాయస్థ అంబస్థ్ కుటుంబంలో జన్మించాడు. అతను పాట్నా, కలకత్తా సిటీ కాలేజీలో చదువుకున్నాడు . అతను న్యాయవాది కావడానికి లండన్‌లో న్యాయశాస్త్రాన్ని అభ్యసించాడు. లండన్ నుండి తిరిగి వచ్చిన తరువాత, సిన్హా బీహార్ ప్రత్యేక ప్రావిన్స్ కోసం ఒక చిన్న సమూహంతో ఒక ఉద్యమాన్ని ప్రారంభించాడు.ఇది 1912 లో  బీహార్ ప్రావిన్స్, ఒరిస్సా ప్రావిన్స్ ఏర్పాటుగా గ్రహించబడింది. 

## వృత్తి జీవితం
సిన్హా 1893 లో కలకత్తా ఉన్నత న్యాయస్థానంలో న్యాయవాదిగా తన వృత్తిని ప్రారంభించాడు.అతను 1896 నుండి అలహాబాద్ ఉన్నత న్యాయస్థానంలో 1916 నుండి పాట్నా న్యాయస్థానంలోన్యాయవాదిగా చేశాడు.  తన తొలినాళ్లలో, సిన్హా 1899 నుండి 1920 వరకు, భారత జాతీయ కాంగ్రెస్‌లో సభ్యుడిగా ఉన్నాడు.భారత జాతీయ కాంగ్రెస్ కార్యదర్శిగా ఒక పర్యాయం సేవలందించాడు. అతను హోమ్ రూల్ స్వరాజ్యోద్యమం పాల్గొన్నాడు .

అతను పాట్నా విశ్వవిద్యాలయం వైస్-ఛాన్సలర్‌లలో ఒకడు, 1936 నుండి 1944 వరకు ఆ పదవిలో ఉన్నాడు.అతను తన భార్య రాధిక జ్ఞాపకార్థం 1924 లో సింహా గ్రంథాలయం అనేపేరుతో ఒక భవనం నిర్మించాడు. 1910 నుండి 1920 వరకు సామ్రాజ్య శాసన మండలి, భారత శాసనసభలలో సభ్యుడు .అతను 1921లో అసెంబ్లీ ఉపాధ్యక్షుడుగా వ్యవహరించాడు.  అతను బీహార్, ఒరిస్సా లెజిస్లేటివ్ కౌన్సిల్‌లో రాష్ట్రపతి పదవిని నిర్వహించాడు. అతను బిహార్, ఒరిస్సా ప్రభుత్వ ఎగ్జిక్యూటివ్ కౌన్సిలర్, ఫైనాన్స్ మెంబర్‌గా పనిచేసాడు.అందువలన, ఒక ప్రావిన్స్‌లో ఫైనాన్స్ మెంబర్‌గా నియమించబడిన మొదటి భారతీయుడు. తరువాత బీహార్ శాసనసభ సభ్యుడుగా పనిచేసాడు. .

మొదటి రాజ్యాంగ అసెంబ్లీ ఎన్నికల తర్వాత 1946  డిసెంబరు 9 న రాజ్యాంగ సభ మొదటి సమావేశం జరిగింది. సచ్చిదానంద సిన్హా దానిలో సీనియర్ సభ్యుడు. దాని వలన అతను రాజ్యాంగ పరిషత్ తాత్కాలిక అధ్యక్షుడిగా ఎంపికయ్యాడు.  ఔరంగాబాద్‌లోని ఒక విభాగ కళాశాల సచ్చిదానంద సిన్హాకు అంకితం చేయబడింది. దానికి సచ్చిదానంద్ సిన్హా కళాశాల అని పేరు పెట్టారు.స్వాతంత్ర్యానికి ముందు ప్రముఖ గాంధేయవాది అనుగ్రహ నారాయణ్ సిన్హాతో కలిసి అఖౌరి కృష్ణ ప్రకాష్, సిన్హా దీనిని స్థాపించారు.1943 ఆ సమయంలో 72 సంవత్సరాల వయస్సులో ఉన్న సచ్చిదానంద్ సిన్హా నివాళిగా సిన్హా పేరు పెట్టారు. 

అమెరికా అధ్యక్షుడు బరాక్ ఒబామా 2015 జనవరిలో భారతదేశాన్ని సందర్శించినప్పుడు, యుఎస్ నుండి భారతదేశానికి పంపిన మొదటి తంతివార్త సందేశ పత్రం అతనికి అందజేశారు. దీనిని సింహాకు అప్పటి రాష్ట్ర కార్యదర్శి డీన్ అచ్చెసన్ అందిచ్చాడు.

## రచయిత
సిన్హా ఒక పాత్రికేయుడు, రచయిత. అతను భారత జాతీయ ప్రచురణకర్త, *హిందుస్థాన్ సమీక్ష సవరణల కర్త*. అతని రచనలలో *కొన్ని ప్రముఖ భారతీయ సమకాలీకులు*,  *ఇక్బాల్: ది కవి, అతని సందేశం* (1947) ఉన్నాయి.

## మూలాలు


వర్గం:1950 మరణాలు
వర్గం:1871 జననాలు
వర్గం:న్యాయవాదులు
వర్గం:లోక్‌సభ సభ్యులు
వర్గం:పాత్రికేయులు
వర్గం:ఉద్యమకారులు
వర్గం:బీహార్ రాజకీయ నాయకులు
వర్గం:బీహార్ స్వాతంత్ర్య సమర యోధులు
వర్గం:బ్రిటిషు భారతదేశ కేంద్ర శాసనసభ సభ్యులు
పామిడి నగరపంచాయితీ

**పామిడి నగరపంచాయితీ**, ఆంధ్రప్రదేశ్ రాష్ట్రం, అనంతపురంజిల్లాకు చెందిన నగరపంచాయితీ. ఈ నగర పంచాయతీ అనంతపురం లోక్‌సభ నియోజకవర్గం లోని, గుంతకల్లు శాసనసభ నియోజకవర్గం పరిధికి చెందినది.

## చరిత్ర
ఈ నగర పంచాయతీ 2012 లో ఏర్పాటు చేశారు. పామిడి పేరు "పాము ముడి" అన్న పద బంధం నుండి వచ్చినట్లు చెబుతారు. భోగేశ్వర స్వామి లింగానికి ఒక పాము ఎప్పుడూ చుట్టుకుని ఉండేదని, అందువల్ల ఆ ప్రదేశానికి "పాము ముడి" అన్న పేరు వచ్చిందని, అదే కాలక్రమేణా పామిడి అయిందని చెబుతారు.

## భౌగోళికం
పామిడినగరపంచాయితీ అక్షాంశాలు రేఖాంశాల మధ్య ఉంది.ఇది సమీప పట్టణమైన గుత్తి నుండి 20 కి.మీ దూరంలోను జిల్లా కేంద్రమైన అనంతపురం నుండి 44వ నెంబరు జాతీయ రహదారికి 30 కి.మి. దూరంలో ఉంది.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం 82,571 జనాభా ఉన్నరు. ఉండగా అందులో పురుషులు 55303, మహిళలు 27268 మంది ఉన్నారు. 0-6 సంవత్సరాల వయస్సు గల పిల్లల జనాభా 6290
ఉన్నారు.ఆంధ్రప్రదేశ్‌తో పోలిస్తే అక్షరాస్యత ఎక్కువ.అక్షరాస్యత రేటు 53.99%, ఉంది

## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
సీహెచ్ సత్యనారాయణమూర్తి

**చవటపల్లి సత్యనారాయణ మూర్తి** ఆంధ్రప్రదేశ్ రాష్ట్రానికి చెందిన వైద్యుడు, రాజకీయ నాయకుడు. ఆయన తెలుగుదేశం పార్టీ నుండి 2004 అసెంబ్లీ ఎన్నికల్లో పాలకొల్లు నియోజకవర్గం నుండి పోటీ చేసి ఎమ్మెల్యేగా గెలిచాడు.
## జననం, విద్యాభాస్యం
సీహెచ్‌ సత్యనారాయణమూర్తి 1942లో  ఆంధ్రప్రదేశ్ రాష్ట్రం, పశ్చిమ గోదావరి జిల్లా, పాలకొల్లు లో జన్మించాడు. అయన ఎం.బి.బి.ఎస్ పూర్తి చేసి  1972లో పాలకొల్లులో శ్రీ వెంకటేశ్వర నర్సింగ్‌ హోమ్‌ను ప్రారంభించాడు. 
## రాజకీయ జీవితం
డాక్టర్‌ సీహెచ్‌ సత్యనారాయణమూర్తి 2004లో రాజకీయ అరంగేట్రం చేసి 2004 అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఎమ్మెల్యేగా గెలిచాడు. ఆయన 2009టీడీపీ అభ్యర్థిగా, 2014లో స్వతంత్య్ర అభ్యర్థిగా పోటీ చేసి ఓడిపోయాడు. ఆయన 2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి నిమ్మల రామానాయుడు చేతిలో 17809 ఓట్ల తేడాతో ఓడిపోయాడు.

## పోటీ చేసిన నియోజకవర్గం

:

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
తెల్లం బాలరాజు

**తెల్లం బాలరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా పోలవరం శాసనసభ నియోజకవర్గం నుండి పోటీ చేసి ఎమ్మెల్యేగా గెలిచాడు.

## జననం, విద్యాభాస్యం
తెల్లం బాలరాజు 4 మార్చి1975లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, బుట్టాయగూడెం మండలం, దుద్దుకూరు గ్రామంలో జన్మించాడు. ఆయన 1993లో ఈడుపుగల్లు పి.బి.పి.ఆర్ జూనియర్ కళాశాల నుండి ఇంటర్మీడియట్ పూర్తి చేశాడు. 
## రాజకీయ జీవితం
తెల్లం బాలరాజు కొంతకాలం వాణిజ్య పన్నుల శాఖలో ఉద్యోగం చేసి 2004లో రాజకీయాల్లోకి వచ్చాడు. మాజీ Dccb చైర్మన్ కరాటం రాంబాబు గారి శిష్యుడి గా  ఆయన ప్రోద్బలం తో 2004లో జరిగిన అసెంబ్లీ ఎన్నికల్లో పోలవరం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి సున్నం బుజ్జి పై 18842 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో రెండవసారి ఎమ్మెల్యేగా గెలిచి వైఎస్ రాజశేఖర్ రెడ్డి మరణాంతరం కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి 2012లో జరిగిన ఉప్పు ఎన్నికల్లో వైఎస్సార్‌సీపీ అభ్యర్థిగా పోటీ చేసి టీడీపీ అభ్యర్థి మొడియం శ్రీనివాసరావు పై 35,767 ఓట్ల మెజారిటీతో ఎమ్మెల్యేగా గెలిచి హ్యాట్రిక్ సాధించాడు 2004 ,2009 ఎన్నికలలో బాలరాజు గెలుపులో ఆయన కు టిక్కెట్ ఇప్పించిన రాంబాబు గారి పాత్ర కీలకం బాలరాజు రాజకీయ జీవితానికి కరాటం రాంబాబు గారు బాట వేశారు అని ఒక్క మాటలో చెప్పవచ్చు.

తెల్లం బాలరాజు 2014లో జరిగిన అసెంబ్లీ ఎన్నికల్లో ఓడిపోయాడు. ఆయన 2019లో జరిగిన అసెంబ్లీ ఎన్నికల్లో పోలవరం నుండి వైఎస్సార్‌సీపీ అభ్యర్థిగా పోటీ చేసి టీడీపీ అభ్యర్థి బొరగం శ్రీనివాసులు పై 42070 ఓట్ల మెజారిటీతో ఎమ్మెల్యేగా నాల్గొవసారి గెలిచాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
కొఠారు అబ్బయ్య చౌదరి

**కొఠారు అబ్బయ్య చౌదరి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా దెందులూరు శాసనసభ నియోజకవర్గం నుండి పోటీ చేసి ఎమ్మెల్యేగా గెలిచాడు.

## జననం, విద్యాభాస్యం
కొఠారు అబ్బయ్య చౌదరి 1982లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, పెదవేగి మండలం, కొండలరావుపాలెం గ్రామంలో జన్మించాడు. ఆయన చెన్నై లోని ఆర్.ఎం.కె ఇంజనీరింగ్ కాలేజీ నుండి 2004లో బీటెక్ పూర్తి చేశాడు.

## రాజకీయ జీవితం
కొఠారు అబ్బయ్య చౌదరి ఆయన తండ్రి రామచంద్రరావు కాంగ్రెస్‌ నుంచి అసెంబ్లీకి పోటీ చేసి ఓడిపోయాడు. లండన్‌లో సాఫ్ట్‌వేర్‌ ఉద్యోగిగా పనిచేస్తున్న ఉద్యోగాన్ని వదులుకొని ఆయన తన తండ్రి అడుగుజాడల్లో రాజకీయాల్లోకి ప్రవేశించాడు. కొఠారు అబ్బయ్య చౌదరిలో 2019 అసెంబ్లీ ఎన్నికల్లో వైఎస్సార్ కాంగ్రెస్ పార్టీ అభ్యర్థిగా దెందులూరు శాసనసభ నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి చింతమనేని ప్రభాకర్‌ పై 17459 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఆయన ఎమ్మెల్యేగా గెలిచిన అనంతరం పెదవేగి మండలం రాట్నాలకుంట రాట్నాలమ్మ తల్లి దేవాలయం నుంచి ద్వారకా తిరుమల వరకు పాదయాత్ర చేసి వైఎస్‌ జగన్‌మోహన్‌ రెడ్డి అయిదేళ్ల పాలన విజయవంతంగా సాగాలంటూ స్వామివారిని దర్శించుకుని ప్రత్యేక పూజలు చేశాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
సర్దార్ ఉదమ్

**సర్దార్‌ ఉద్దమ్** 2021లో విడుదల కానున్న హిందీ సినిమా. ఈ సినిమా భారత స్వాతంత్ర్య సమరయోధుడు సర్దార్‌ ఉదమ్‌ సింగ్ జీవితాధారంగా నిర్మించారు. ఈ సినిమా ట్రైలర్‌ను 2021 సెప్టెంబరు 30న విడుదల చేసి,  సినిమాను అక్టోబరు 16న అమెజాన్‌ ప్రైమ్‌ వీడియో ఓటీటీలో విడుదలైంది.
## కథ
జలియన్‌ వాలాబాగ్‌లో సమావేశమైన స్వాతంత్ర్య సమరయోధులపై బ్రిటిష్ అధికారి, జనరల్ డయ్యర్‌ తన సైన్యంతో వచ్చి, తుపాకీ గుళ్ల వర్షం కురిపించాడు. ఈ ఘటనలో మొత్తం వెయ్యికు పైగా భారతీయులు మృత్యువాతపడ్డారు. ఆ వందల మంది మృతికి కారణమైన జనరల్‌ డయ్యర్‌ను ఉద్దమ్‌ సింగ్‌ ఏమి చేశాడు. తరువాత ఎమి జరిగింది అనేదే మిగతా సినిమా కథ. 
## నటీనటులు
*విక్కీ కౌషల్
* షాన్ స్కాట్ 
* స్టీఫెన్ హొగన్
* బన్నిత సంధు 
* కిర్సటీ అవేర్టాన్
*అమోల్ పరాశర్ 

## సాంకేతిక నిపుణులు
*బ్యానర్: రైసింగ్ సన్ ఫిలిమ్స్ కినో వర్క్స్ 
*నిర్మాత: రోన్ని లాహిరిశీల్ కుమార్ 
*కథ, స్క్రీన్‌ప్లే, దర్శకత్వం: సూజిత్‌ సర్కార్‌ 
*సంగీతం: శాంతను మొయిత్రా
*సినిమాటోగ్రఫీ: అవిక్ ముఖోపాధ్యాయ్

## మూలాలు

## బయటి లింకులు
* 

వర్గం:2021 సినిమాలు
ఇట్లు అమ్మ

**ఇట్లు అమ్మ** 2021లో విడుదలైన తెలుగు సినిమా. బొమ్మక్ క్రియేషన్స్ బ్యానర్ పై బొమ్మక్ మురళి నిర్మించిన ఈ సినిమాకు సీ ఉమా మహేశ్వరరావు దర్శకత్వం వహించాడు. రేవతి, పోసాని కృష్ణమురళి, రవికాలే ప్రధాన పాత్రల్లో నటించిన ఈ సినిమా అక్టోబరు 8న సోని లివ్ ఓటీటీలో విడుదలైంది.
 
## కథ
బాల సరస్వతి (రేవతి) భర్తను కోల్పోయి, తన కొడుకే లోకంగా బతికే తల్లి. ఆమె అనూహ్య పరిస్థితుల్లో తన కొడుకును కోల్పోతుంది. తన కొడుకును ఎవరు, ఎందుకు చంపారని వారి గురించి తెలుసు కోవాలనుకుని అనుకుంటుంది. ఈ క్రమంలో ఆమెకు ఎదురైన అనుభవాలు, ఆయా వ్యవస్థలోని లోపాల ఏమిటి. తన కొడుకును చంపిందెవరు? సరస్వతి హంతకుడిని కనుక్కోగలిగిందా ? అనేదే మిగతా సినిమా కథ.

## నటీనటులు
* రేవతి -బాలసరస్వతి 
*పోసాని కృష్ణమురళి
*రవికాలే

## సాంకేతిక నిపుణులు
*బ్యానర్: బొమ్మక్ క్రియేషన్స్
*నిర్మాత: బొమ్మక్ మురళి 
*కథ, స్క్రీన్‌ప్లే, దర్శకత్వం:సి.ఉమామహేశ్వరావు  
*ఎడిటర్: ప్రవీణ్ పూడి 
*ఎగ్జిక్యూటివ్ ప్రొడ్యూసర్: నాగులపల్లి కనకదుర్గ

## మూలాలు

వర్గం:2021 సినిమాలు
గంగా ప్రసాద్

**గంగా ప్రసాద్ చౌరాసియా,** భారతదేశానికి చెందిన రాజకీయ నాయకుడు. అతను 2018 ఆగస్టు 26 నుండి 2023 ఫిబ్రవరి 12 వరకు సిక్కిం రాష్ట్ర గవర్నర్‌గా విధులు నిర్వహించాడు. ఇంతకు పూర్వం మేఘాలయ గవర్నరుగా 2017 అక్టోబరు 5 నుండి  2018 ఆగస్టు 25 వరకు పని చేశాడు. ఇతను బీహార్ శాసన మండలి సభ్యుడు, ఆరె.జె.డి హయాంలో ప్రతిపక్ష నాయకుడిగా ఉన్నాడు. బీహార్‌లో ఎన్‌డిఎ పాలనలో ఆయన బీహార్ శాసన మండలి నాయకుడిగా కూడా ఉన్నాడు రాజకీయాల్లో ప్రసాద్ 'గంగా బాబు' అనే పేరుతో పేరు గాంచాడు. 

## ప్రారంభ జీవితం
ప్రసాద్ ఒక వ్యాపార కుటుంబంలో జన్మించాడు. ఇతని తండ్రి ముండార్ సాహ్ (వయస్సు 109 సంవత్సరాలు) ఒక విజయవంతమైన వ్యాపారవేత్త, భారతదేశం, బంగ్లాదేశ్ రాష్ట్రాల ప్రజలతో సమన్వయంతో ముండార్ వ్యాపార కార్యకలాపాలను విస్తర్ణచాడు. ప్రసాద్ సామాజికంగా చాలా చురుకుగా ఉండేవాడు. బీహార్ రాష్ట్రంలో రాజకీయాల ప్రాముఖ్యతను గుర్తించిన ముండార్ తన కుమారుడు ప్రసాద్‌ను రాజకీయాల వైపు ప్రోత్సహించాడు వీరి భావాలను జనసంఘ్‌తో పోలి ఉంటాయి.

ప్రసాద్ దధీచి దేహ్దాన్ సమితి అనే స్వచ్ఛంద సంస్థ బీహార్ అధ్యాయానికి చైర్మన్గా ఉన్నాడు. ఈ సంస్థ అవయవ దానాన్ని ప్రోత్సహిస్తుంది.

## వృత్తి జీవితం
ప్రసాద్ 1994 లో బీహార్ శాసన మండలికి ఎన్నికై, ఆ తరువాత నుండి 18 సంవత్సరాలు ఆ స్థానంలో కొనసాగాడు.

## మూలాలు

## బాహ్య లింకులు

* గంగా ప్రసాద్

వర్గం:జీవిస్తున్న ప్రజలు
వర్గం:1939 జననాలు
వర్గం:సిక్కిం గవర్నర్లు
వర్గం:భారతీయ జనతా పార్టీ రాజకీయ నాయకులు
వర్గం:మేఘాలయ గవర్నర్లు
వర్గం:మణిపూర్ గవర్నర్లు
గులాబ్ సింగ్ లోధి

**గులాబ్ సింగ్ లోధి**, ఉత్తర ప్రదేశ్ రాష్ట్రానికి చెందిన స్వాతంత్ర్య సమరయోధుడు.

## జననం
లోధి 1903లో ఉత్తర ప్రదేశ్ రాష్ట్రం, ఉన్నావ్ జిల్లా, ఫతేపూర్ చౌరసి (చండికా ఖేరా) అనే గ్రామంలోని రాజ్‌పుత్ కుటుంబంలో జన్మించాడు. తండ్రి ఠాకూర్ రామ్ రతన్ సింగ్ లోధి రైతు.

## ఉద్యమం
స్వాతంత్ర్యోద్యమం తీవ్రస్థాయిలో ఉన్నప్పుడు బ్రిటిష్ పాలనకు వ్యతిరేకంగా నిర్వహించిన అనేక రాజకీయ కార్యకలాపాలలో లోధి చురుకుగా పాల్గొన్నాడు.

## మరణం
లోధి లక్నోలోని అమీనాబాద్‌లోని జాందేవాలా పార్కులో 1935, ఆగస్టు 23న మరణించాడు. ఆ రోజు లక్నోలో జరిగిన స్వాతంత్ర్యోద్యమ ఊరేగింపులో లోధి పాల్గొన్నాడు. ఆ ఊరేగింపు భారత జాతీయ పతాకాన్ని ఎగురవేసేందుకు అమీనాబాద్ పార్కుకు చేరుకుంది. అప్పటికే ఆ పార్కు చుట్టూ బ్రిటిష్ సైన్యం నిలుచుంది. గులాబ్ సింగ్ లోధి బ్రిటీష్ సైన్యాన్ని ధిక్కరించి ముందుకు కదిలాడు. పార్కులో ఉన్న చెట్టు ఎక్కి, జెండాను ఎగురవేస్తుండగా, బ్రిటిష్ అధికారి కాల్చి చంపాడు.

## గుర్తింపు
2013, డిసెంబరు 23న భారత ప్రభుత్వం 'గులాబ్ సింగ్ లోధి' గౌరవార్థం పోస్టల్ స్టాంప్‌ను విడుదల చేసింది. పార్కులో 2004లో లోధి విగ్రహం స్థాపించబడింది, కానీ 2009 నాటికి శిథిలావస్థకు చేరుకుంది.

## మూలాలు

వర్గం:1903 జననాలు
వర్గం:1935 మరణాలు
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ స్వాతంత్ర్య సమర యోధులు
దొడ్డమనె మహాదేవి హెగ్దే

**దొడ్డమనె మహాదేవి హెగ్దే** (మహాదేవి తాయ్) ఒక భారతీయ స్వాతంత్ర్య సమరయోధురాలు.
## జననం
ఆమె 1906లో జన్మించింది. ఆమె కర్ణాటక మాజీ ముఖ్యమంత్రి దివంగత రామకృష్ణ హెగ్డే బంధువు.బాల వితంతువు, ఉత్తర కన్నడ జిల్లాలోని సిద్దపుర తాలూకాకు చెందిన దొడ్డమనేని కృష్ణయ్య సుబ్బయ్య హెగ్డే కుమార్తె, ఆమెది బొంబాయి కుటుంబం .
## సేవా కార్యక్రమాలు
1930లో స్వాతంత్ర్యోద్యమంలోకి ప్రవేశించి, ఆమె వార్దాలోని మహాత్మాగాంధీ ఆశ్రమంలో చేరింది. ఆమె ఆచార్య వినోభా భావే, జమ్నాలాల్ బజాజ్ సన్నిహితురాలు. మహాదేవి తాయ్ ఇండియన్ నేషనల్ కాంగ్రెస్‌లో చేరింది. ఆ తరువాత ఆచార్య వినోభా భావే నిర్వహిస్తున్న సర్వోదయ ఉద్యమంలో కూడా పాల్గొన్నారు. స్వాతంత్ర్య పోరాటంలో మహాదేవి తాయ్ మూడుసార్లు జైలుకు వెళ్లింది. ఆమె విశ్వనీదం ట్రస్ట్, బెంగళూరులోని వల్లభ నికేతన్ వ్యవస్థాపకురాలు, ఆచార్య వినోబా భావే ఆరు ఆశ్రమాలలో ఒకటి.
## మూలాలు


వర్గం:భారత స్వాతంత్ర్య సమర యోధులు
ప్రశాంత్ కుమార్ మిశ్రా

**ప్రశాంత్ కుమార్ మిశ్రా** భారతదేశానికి చెందిన న్యాయమూర్తి. అతను ఆంధ్రప్రదేశ్ హైకోర్టు ప్రధాన న్యాయమూర్తిగా నియమితుడయ్యాడు, 2021 అక్టోబరు 13న హైకోర్టు న్యాయమూర్తిగా ప్రమాణ స్వీకారం చేశాడు.

## జననం, విద్యాభాస్యం
ప్రశాంత్ కుమార్ మిశ్రా 1964 ఆగస్టు 29న ఛత్తీస్‌గఢ్‌ రాష్ట్రం, రాయ్‌గడ్‌లో జన్మించాడు. అతను బిలాస్‌పుర్‌లోని గురు ఘసీదాస్‌ విశ్వవిద్యాలయం నుంచి బీఎస్సీ, ఎల్‌ఎల్‌బీ పట్టాలు పొందాడు.

## వృత్తి జీవితం
ప్రశాంత్ కుమార్ మిశ్రా 1987 సెప్టెంబరు 4న న్యాయవాదిగా పేరు నమోదు చేసుకొని . రాయగడ్ జిల్లా కోర్టు, మధ్యప్రదేశ్, ఛత్తీస్‌గఢ్‌ హైకోర్టుల్లో న్యాయవాదిగా ప్రాక్టీసు చేశాడు. మిశ్రా 2005 జనవరిలో ఛత్తీస్‌గడ్‌ హైకోర్టులో సీనియర్ న్యాయవాది హోదాను అందుకొని, ఆ రాష్ట్ర బార్ కౌన్సిల్ ఛైర్మన్‌గా, హైకోర్టు నియమాల రూపకల్పన కమిటీ సభ్యునిగా పనిచేశాడు. అతను 2004 జూన్‌ 26 నుంచి 2007 ఆగస్టు 31 వరకు ఛత్తీస్‌గడ్‌ రాష్ట్ర అదనపు అడ్వకేట్ జనరల్‌గా, ఆ తర్వాత అడ్వకేట్‌ జనరల్‌గా పదోన్నతి అందుకున్నాడు.

జస్టిస్ ప్రశాంత్ కుమార్ మిశ్ర 2009 డిసెంబరు 10న ఛత్తీస్‌గఢ్ హైకోర్టు న్యాయమూర్తిగా నియమితులై, తాత్కాలిక ప్రధాన న్యాయమూర్తి హోదాలో ఉన్న అతను 2021 అక్టోబరు 9న ఆంధ్రప్రదేశ్ హైకోర్టు ప్రధాన న్యాయమూర్తిగా నియమితుడయ్యాడు.

## మూలాలు

వర్గం:1964 జననాలు
వర్గం:ఛత్తీస్‌గఢ్ వ్యక్తులు
వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
సత్యజిత్

**సత్యజిత్** కన్నడ సినిమా నటుడు. ఆయన 1986లో అరుణరాగ సినిమా ద్వారా కన్నడ చిత్ర రంగంలోకి అడుగుపెట్టాడు. సత్యజిత్ దాదాపు 600 సినిమాల్లో నటించాడు.

## నటించిన పలు సినిమాలు

*అరుణరాగా 
*ఫైనల్ వెర్డిక్ట్ 
*శివ అప్రిసియేటెడ్ కన్నప్ప 
*రంగరంగ 
*నమ్ముర రాజా 
*జస్టిస్ ఫర్ మి 
*మాండ్యాస్ మేల్ 
*పోలీస్ స్టోరీ 
*సర్కిల్ ఇన్‌స్పెక్టర్ 
*పటేల్,
*దుర్గా టైగర్
*మండ్యడా గండు (1994)
*యమా కింకర (1995)
*పుట్నంజ (1995)
*మోజుగార సొగసుగారా (1995)
*లేడీ పోలీస్ (1995)
*కిల్లర్ డైరీ (1995)
*ఎమర్జెన్సీ (1995)
*సోమా (1996)
*సింహాద్రి (1996)
*సత్య సంఘర్ష (1996)
*గులాబీ (1996)
*సర్కిల్ ఇన్స్పెక్టర్ (1996)
*బాస్ (1996)
*ఆయుధ (1996)
*ఆదిత్య (1996)
*హనీ మూన్ (1997)
*ఎల్లారంతల్లా నాన్న గండ (1997)
*బలిదా మనే (1997)
*యమలోకదలి వీరప్పన్ (1998)
*సింహదా గురి (1998)
*వన్ మం ఆర్మీ (1998)

## మరణం
సత్యజిత్ కు 2021 అక్టోబరు 10న గుండెపోటు రావడంతో ఆయనను బెంగుళూరులోని బోరింగ్ ఆస్పత్రి చేర్పించగా చికిత్స పొందుతూనే ఆయన మరణించాడు.

## మూలాలు

వర్గం:1949 జననాలు
గుట్టల బేగంపేట్

**గుట్టల బేగంపేట్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థలోని 104వ వార్డు నంబరులో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప  ప్రాంతాలు
ఇక్కడికి సమీపంలో గచ్చిబౌలి, గఫూర్‌నగర్, గోపనపల్లి, హఫీజ్‌పేట, ఇజ్జత్ నగర్, ఖాజాగూడ, ఖాన్‌మెట్, కొండాపూర్, కొత్తగూడ, మదీనాగూడ, మాదాపూర్‌, మక్తా మహబూబ్ పేట్ మొదలైన ప్రాంతాలు ఉన్నాయి.

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గుట్టల బేగంపేట్ నుండి కోఠి, కొండాపూర్, సికింద్రాబాద్, ఇసిఐఎల్, విబిఐటి మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని బోరబండ, హైటెక్ సిటీ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

## ప్రార్థనా మందిరాలు

* దుర్గా దేవాలయం
* మసీదు ఇ మొయిన్
* మసీదు ప్రిన్స్ షహమత్ జా

## విద్యాసంస్థలు

* ఫ్రోబెల్ ఒకేషనల్ జూనియర్ కళాశాల
* తపస్య డిగ్రీ కళాశాల
* విద్యా వినయాలయ పాఠశాల
* సెయింట్ ఆన్స్ గర్ల్స్ హైస్కూల్
* మాక్స్ మైండ్ అబాకస్ & మెంటల్ మ్యాథ్స్ అకాడమీ

## ఇతర వివరాలు
ఇక్కడ ఉన్న పారిశ్రామిక ప్రాంతాలను తెలంగాణ ప్రభుత్వం ఐటి పార్కులుగా మార్చింది.

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata